Hukumat qarori bilan Vazirlar Mahkamasi huzuridagi Islom sivilizatsiyasi markazini rivojlantirish jamg‘armasi to‘g‘risidagi nizom tasdiqlandi. Foto: Islom sivilizatsiyasi markazi Adliya vazirligi xabariga ko‘ra, quyidagilar jamg‘arma mablag‘larini shakllantirishning asosiy manbalari hisoblanadi: xorijiy (xalqaro) moliya institutlari va boshqa xorijiy donorlarning texnik ko‘mak mablag‘lari va grantlari;   homiylik xayriyalari;   prezident yoki hukumat qarorlariga muvofiq ajratiladigan davlat budjeti mablag‘lari;   taqiqlanmagan boshqa manbalar. Mablag‘lar quyidagilar uchun sarflanadi: ilmiy adabiyotlarni yaratish, chop etish, noyob asarlar sotib olish orqali markaz kitob fondini kengaytirish;   ilmiy tadqiqotlarga ko‘maklashish, tadqiqot uchun grant ajratish;   ijtimoiy, ilmiy, ma’naviy va ma’rifiy tadbirlar tashkil qilish;   kadrlarni tayyorlash, qayta tayyorlash, konferensiya, seminarlar o‘tkazish;   multimedia va tarmoq qurilmalari hamda dasturiy ta’minotlarni xarid qilish.